Slávnostného aktu pri pomníku Červenej armády a Rumunskej kráľovskej armády na Námestí SNP sa zúčastnil aj primátor mesta Ivan Saktor a prítomné boli aj delegácie Ruskej federácie, Ukrajiny, Rumunska a Bieloruska - krajín, ktoré sa podieľali na oslobodení mesta. Vence k pomníku položili aj zástupcovia českej ambasády, odbojári, predstavitelia štátnej správy a ďalší. Pri oslobodzovaní mesta padlo takmer šesťdesiat sovietskych a rumunských vojakov. Pochovali ich v parčíku v centre mesta. pomník na Námestí SNP postavili v roku 1945 a telá padlých vojakov neskôr premiestnili na zvolenské vojenské cintoríny.